stanford-oval/wikipedia huggingface dataset:
เน็ด เคลลี
เริ่มปรากฏชื่อเสียงในทางลบ

ในปี ค.ศ. 1869 เน็ด เคลลี ในวัย 14 ปี ได้ถูกจับกุมจากเหตุทำร้ายหมูของชาวจีนคนหนึ่งชื่อ อาฟุก จีนอาฟุกได้กล่าวหาเขาว่าถูกเน็ดปล้นทรัพย์ ส่วนเน็ดก็ได้กล่าวว่าจีนอาฟุกมีเรื่องวิวาทกับแอนนี่ พี่สาวของเขา  ผลปรากฏว่าเน็ดถูกขังคุก 10 วันก่อนที่จะได้รับการปล่อยตัว  นับตั้งแต่นั้นมาฝ่ายตำรวจก็เริ่มจับตามองเน็ดว่าเป็น "โจรป่าหนุ่ม" ("juvenile bushranger" - ดูคำอธิบายในเชิงอรรถด้านล่าง)
ในปีต่อมา เน็ดถูกจับกุมและกล่าวหาว่าเป็นผู้สมรู้ร่วมคิดกับแฮรี พาวเวอร์ ซึ่งเป็นอาญชากรประเภท "โจรป่า" ที่ทางการต้องการตัวมากในขณะนั้น การพิจารณาคดีนี้ในชั้นศาลปรากฏว่าไม่มีหลักฐาน เน็ดจึงได้รับการปล่อยตัวหลังถูกจำคุกนาน 1 เดือน  ทัศนะของนักประวัติเกี่ยวกับคดีนี้มีต่างๆ กัน บ้างก็มองว่าคดีนี้เป็นหลักฐานของการรังควานต่อเน็ดจากฝ่ายตำรวจ  บ้างก็เชื่อว่าญาติของเน็ดข่มขู่พยานในคดีนี้จนทำให้บรรดาพยาต่างไม่เต็มใจที่จะมอบหลักฐานให้ฝ่ายตำรวจ ทั้งนี้อาจสันนิษฐานได้จากว่าเจมส์ ควินน์ ตาของเน็ด เป็นเจ้าของที่ดินขนาดใหญ่ในแถบต้นแม่น้ำคิง (King River) ซึ่งเป็นที่รู้จักกันในชื่อ "เกลมอร์สเตชัน" (Glenmore Station) และเป็นสถานที่ที่แฮรี พาวเวอร์ ถูกจับกุมตัว
เดือนตุลาคม ค.ศ. 1870 เน็ด เคลลีถูกจับอีกครั้งจากการทำร้ายพรานเหยี่ยว (hawker) ชื่อ เยเรเมียร์ แมคคอร์แมค (Jeremiah McCormack) และการส่งจดหมายหุ้มด้วยหนังอัณฑะลูกวัวไปยังภรรยาวัยสาวของแมคคอร์แมค อันเป็นการกระทำที่หยาบคาย  คดีนี้มีสาเหตุมาจากวันก่อนหน้าที่เน็ดจะถูกจับนั้น นายพรานแมคคอร์แมคได้กล่าวหาเบน โกลด์ (Ben Gould) มิตรคนหนึ่งของครอบครัวเคลลี ว่าเอาม้าของเขาไปใช้โดยไม่ขออนุญาต โกลด์ได้เขียนจดหมายชี้แจงถึงแมคคอร์แมค ส่วนเน็ดก็ได้ส่งจดหมายนี้ผ่านทางญาติคนหนึ่งของเขาไปยังภรรยาของแมคคอร์แมค  ในครั้งนี้เน็ดถูกตัดสินโทษแต่ละคดีให้ใช้แรงงานหนัก 3 เดือน
การต่อสู้ครั้งสุดท้ายที่เกลนโรวัน

ความลับของคณะโจรเคลลีถูกเปิดเผยโดยอารอน เชอริต ซึ่งเป็นเพื่อนสนิทของโจ เบิร์น และเป็นสายลับให้กับตำรวจ  อารอนถูกโจ เบิร์น และแดน เคลลียิงเสียชีวิตที่บ้านของเขาเองเมื่อวันที่ 26 มิถุนายน ค.ศ. 1880  ตำรวจ 4 นายซึ่งทางการได้ส่งคุ้มครองอารอนโดยเปิดเผยในเวลานั้นได้ซ่อนตัวอยู่ใต้เตียงนอนในบ้านของอารอนและไม่ออกไปสู้กับฆาตกรทั้งสองคน กระทั่งในรุ่งเช้าเมื่อแน่ใจแล้วว่าโจ เบิร์น และแดน เคลลีออกไปจากที่นั้นแล้วจึงออกมาจากที่ซ่อน  เหตุการณ์ดังกล่าวทำให้แผนการณ์ของเน็ดที่ต้องการจะสู้กับตำรวจต้องล่าช้าออกไปมาก
คณะโจรเคลลีได้เดินทางมาถึงเมืองเกลนโรวันในวันที่ 27 มิถุนายน และได้กวาดต้อนตัวประกันประมาณ 70 คนไปรวมกันที่โรงแรมเกลนโรวันอินน์ (Glenrowan Inn) ซึ่งเป็นโรงแรมเล็กๆ แห่งหนึ่งในท้องถิ่น พวกเขารู้ดีว่าตำรวจจะเดินทางมาที่นั้นด้วยรถไฟ จึงได้งัดรางรถไฟออกเพื่อให้ขบวนรถไฟของตำรวจตกราง
สมาชิกคณะโจรต่างสวมใส่เสื้อเกราะที่พวกเขาทำขึ้นเอง เสื้อเกราะดังกล่าวทำจากเหล็กผาลไถที่ได้มาทั้งจากการขโมยและมีผู้มอบให้ แต่ละตัวนมีน้ำหนักประมาณ 96 ปอนด์ (ประมาณ 44 กิโลกรัม) มีหมวกเหล็กประกอบครบชุดทั้ง 4 ตัว กล่าวกันว่าหมวกเหล็กของโจ เบิร์นนั้นเป็นหมวกใบที่ดีที่สุด เพราะที่ช่องมองนั้นทำเป็น 2 ช่องเพื่อบังส่วนจมูกด้วย  เสื้อเกราะเหล่านี้จะทำด้วยฝีมือผู้ใดนั้นไม่อาจสืบทราบได้ เจ.เจ.เคนนีลลีได้กล่าวว่าเสื้อเหล่านี้แดน เคลลี น้องชายของเน็ด และทอม ลอยด์ เพื่อนของเน็ดคนหนึ่งช่วยกันทำขึ้น และหมวกเหล็กนั้นก็มีแต่เฉพาะของเน็ดเท่านั้น สำหรับสมาชิกคณะโจรคนอื่นไม่มีหมวกเหล็กใช้
ขณะที่ซ่อนตัวอยู่ในโรงแรงเกลนโรวัน ความพยายามของคณะโจรเคลลีที่จะถอดรางรถไฟก็ล้มเหลวลงจากการกระทำของโทมัส เคอร์นาว ครูคนหนึ่งซึ่งถูกจับเป็นตัวประกันและได้รับการปล่อยตัวจากคณะโจร  เคอร์นาวได้พยายามพูดจูงใจให้เน็ดปล่อยตัวเขาจนสำเร็จ จากนั้นเขาจึงรีบหาทางบอกให้ฝ่ายตำรวจรู้ตัวโดยยืนโบกผ้าพันคอสีแดงของเขาให้ตำรวจรู้ว่ามีอันตราย  ฝ่ายตำรวจจึงหยุดรถไฟก่อนที่รถไฟจะถึงจุดที่รางถูกถอดและกระจายกำลังปิดล้อมโรงแรมทันที
รุ่งเช้าวันจันทร์ที่ 28 มิถุนายน เน็ด เคลลีออกมาจากโรงแรมพร้อมกับสวมชุดเกราะเหล็ก เขาเดินตรงไปยังฝ่ายตำรวจและยิงปืนสู้กับตำรวจ กระสุนปืนฝ่ายตำรวจที่ยิงตอบโต้นั้นไม่เข้าในส่วนที่เน็ดสวมชุดเกราะป้องกันไว้ ทว่าช่วงขาท่อนล่างของเน็ดนั้นไม่มีเกราะป้องกัน เขาจึงถูกยิงที่ขาจนกระทั่งล้มลงเพราะหมดกำลังที่จะสู้ เน็ดจึงถูกฝ่ายตำรวจจับเป็นเพียงคนเดียว  ส่วนสมาชิกคนอื่นในคณะโจรปรากฏว่าเสียชีวิตทั้งหมด โดยโจ เบิร์นถูกกระสุนปืนเข้าที่หว่างขาตัดเส้นเลือดใหญ่ ทำให้เสียเลือดมากจนกระทั่งเสียชีวิต ส่วนแดน เคลลี และสเตฟ ฮาร์ท จากปากคำของบาทหลวงแมททิว กิบนีย์ ซึ่งได้เข้าไปในโรงแรมเกลนโรวันอินน์ขณะเพลิงไหม้เพื่อหาผู้รอดชีวิต ได้ให้การว่าทั้งสองคนน่าจะฆ่าตัวตายโดยถอดเกราะออกแล้วต่างคนต่างก็ยิงอีกคนหนึ่งเข้าที่หัวใจเพื่อจบชีวิตพร้อมกัน  ส่วนฝ่ายตำรวจนั้นบาดเจ็บเล็กน้อยเพียงคนเดียว คือ ผู้กำกับการตำรวจฟรานซิส แฮร์ (Francis Hare) เจ้าหน้าที่ตำรวจที่อำนวยการปราบคณะโจรเคลลีครั้งนี้ เข้าถูกกระสุนปืนที่ข้อมือแล้วหนีออกจากพื้นที่ต่อสู้ จากความขลาดกลัวของเขาที่แสดงออกดังกล่าว ทำให้ต่อมาคณะกรรมาธิการแห่งรัฐวิกตอเรียมีมติปลดแฮร์ออกจากราชการตำรวจ  ตัวประกันหลายคนก็ถูกยิงในเหตุการณ์นี้เช่นกัน ในจำนวนนี้ได้เสียชีวิตถึง 2 คน  เจ.เจ.เคนนีลลีได้เล่าไว้ในหนังสือของเขาว่า ตัวประกันส่วนใหญ่บาดเจ็บเพราะถูกกระสุนปืนฝ่ายตำรวจที่มุ่งแต่จะระดมยิงคณะโจรเพียงอย่างเดียว มากกว่าที่จะถูกกระสุนปืนจากฝ่ายคณะโจรเคลลี
จุดจบของเน็ด เคลลี

หลังถูกจับกุมที่เกลนโรวัน เน็ด เคลลีถูกจำคุกและเข้ารับการพิจารณาคดี ศาลได้พิพากษาให้เน็ด เคลลีถูกประหารชีวิตโดยการแขวนคอจากคดีสังหารตำรวจ 3 นายที่ลำธารสตริงจีบาร์ค ซึ่งผู้พิพากษาที่ตัดสินคดีนี้คือเซอร์ เรดมอนด์ แบรรี ผู้เคยกล่าวว่าจะตัดสินให้เน็ดเข้าคุก 15 ปีตั้งแต่ก่อนที่เน็ดจะผันตนเองมาเป็นโจร  การพิจารณาคดีครั้งนี้เป็นที่กล่าวขวัญมากจากการที่เน็ดซึ่งเป็นจำเลยในคดีนี้ได้กล่าวคำโต้ตอบกับผู้พิพากษาแบรรีหลังเสร็จสิ้นการอ่านคำพิพากษาแล้ว  ในตอนท้ายของการโต้ตอบครั้งนั้น ผู้พิพากษาได้เอ่ยประโยคสุดท้ายตามธรรมเนียมศาลอังกฤษว่า "ขอพระเป็นเจ้าประทานความกรุณาแด่วิญญาณของท่านด้วย" ("May God have mercy on your soul") เน็ดก็ได้ตอบโต้ว่า "ข้าพเจ้าจะไปยังศาลที่ยิ่งใหญ่กว่าศาลนี้ และข้าพเจ้าจะไปรอท่านอยู่ที่นั่น" ("I will go a little further than that, and say I will see you there when I go") หลังจากนั้นเน็ด เคลลี ก็ถูกแขวนคอที่เรือนจำเก่าเมืองเมลเบิร์นในวันที่ 11 พฤศจิกายน ค.ศ. 1880  หนังสือพิมพ์ในขณะนั้น (หนังสือพิมพ์ The Age และหนังสือพิมพ์ The Herald) ได้รายงานว่า คำพูดสุดท้ายที่เน็ดเอ่ยออกมาก่อนถูกแขวนคอคือ "นี่แหละชีวิต" ("Such is life") แต่ในบันทึกความทรงจำของผู้คุมคนหนึ่งได้เล่าไว้ว่า เมื่อเน็ดได้รับโอกาสให้พูดครั้งสุดท้าย เขาได้พูดพึมพำอย่างใดอย่างหนึ่งซึ่งผู้จดบันทึกนั้นได้ยินไม่ชัด  ต่อมาเซอร์ เรดมอนด์ แบร์รีก็ถึงแก่กรรมจากการเป็นฝีที่คอเมื่อวันที่ 23 พฤศจิกายน ค.ศ. 1880 หลังการประหารชีวิตเน็ด เคลลีผ่านไปแล้ว 12 วัน
อนึ่ง ก่อนการประหารชีวิตเน็ด เคลลีนั้น ประชาชนจากที่ต่างๆ ในออสเตรเลียได้พากันรวบรวมรายชื่ออุทธรณ์ต่อข้าหลวงผู้สำเร็จราชการอาณานิคมวิกตอเรียเพื่อขอเว้นโทษประหารแก่เน็ด เคลลี แต่ไม่เป็นผล จำนวนรายชื่อที่รวมได้ในครั้งนั้นไม่อาจทราบแน่นอนได้ แต่ประมาณการว่ามีมากกว่า 30,000 รายชื่อขึ้นไป
เชิงอรรถ

↑  'Ned Kelly's burial site' found
↑  J. J. Kenneally, The Inner History of the Kelly Gang, p. 17.
↑  The boy's great-grandson coincidentally became an Australian Rules footballer, Ian "Bluey" Shelton and played 91 first-grade games for Essendon from 1959 to 1965 — Bluey was "as game as Ned Kelly", and played his last season with Essendon with only one eye, following a tractor accident on his farm at Avanel.   เก็บถาวร 2007-09-03 ที่ เวย์แบ็กแมชชีน
↑  Jones, p. 25
↑  O'Brien, pp. 12-16
↑  "Ah Fook". Glenrowan 1880. คลังข้อมูลเก่าเก็บจากแหล่งเดิมเมื่อ 2009-04-20. สืบค้นเมื่อ 2009-04-03.
↑  คำว่า bushranger ในภาษาอังกฤษหมายถึงโจรประเภทหนึ่งซึ่งอาศัยอยู่ในป่าเพื่อหลบหนีการไล่ล่าจากเจ้าหน้าที่ฝ่ายรัฐ โดยเฉพาะอย่างยิ่งในประเทศออสเตรเลีย  ในที่นี้จึงได้ใช้คำว่า "โจรป่า" เป็นคำแปลเทียบเคียงเพื่อให้ได้ความหมายใกล้เคียงกับคำเดิมมากที่สุด
↑  J.J. Kenneally, pp. 190-191
↑  "The sentencing of Edward Kelly". ironoutlaw.com. คลังข้อมูลเก่าเก็บจากแหล่งเดิมเมื่อ 2006-10-26. สืบค้นเมื่อ 2006-11-11.
↑  "REPRIEVE". ned online. คลังข้อมูลเก่าเก็บจากแหล่งเดิมเมื่อ 2008-07-20. สืบค้นเมื่อ 2008-08-29.
แหล่งข้อมูลอื่น

Images and transcript of the Jerilderie Letter เก็บถาวร 2008-07-24 ที่ เวย์แบ็กแมชชีน at the State Library of Victoria
Images, transcript and audio of John Hanlon's transcript of the Jerilderie Letter เก็บถาวร 2007-08-30 ที่ เวย์แบ็กแมชชีน at the National Museum of Australia (scroll down page)
Ned Kelly: Australian Ironoutlaw (the first site on Ned Kelly, established 1995)
History of The Kelly's and other Australian Crooks เก็บถาวร 2009-03-22 ที่ เวย์แบ็กแมชชีน
Ned Kelly, Australia's Iron Icon
Ned on the net - Resource for information on Ned Kelly[ลิงก์เสีย]
Two Huts at Stringybark Creek
The Siege at Glenrowan 1880 เก็บถาวร 2007-08-12 ที่ เวย์แบ็กแมชชีน
Convict Creations page on Ned Kelly เก็บถาวร 2009-04-04 ที่ เวย์แบ็กแมชชีน
IMDb: Ned Kelly (2003)
A collection of traditional ballads about Ned Kelly เก็บถาวร 2013-04-01 ที่ เวย์แบ็กแมชชีน
Crime Library's account of Kelly's life and death เก็บถาวร 2008-05-13 ที่ เวย์แบ็กแมชชีน
Ned Kelly on Picture Australia[ลิงก์เสีย]
Ned Kelly in Beechworth เก็บถาวร 2006-11-16 ที่ เวย์แบ็กแมชชีน
Ned Kelly Hypothetical - Better Read than Dead? Ned Kelly and Education
The Jerilderie Letter  เก็บถาวร 2008-07-19 ที่ เวย์แบ็กแมชชีน (Only two original documents by Ned Kelly are known to have survived. The most significant of these is the Jerilderie Letter, dictated by Ned Kelly to Joe Byrne in February 1879.)
Ned Online เก็บถาวร 2009-03-09 ที่ เวย์แบ็กแมชชีน, an online exhibition featuring images and transcripts of documents at Public Record Office Victoria
Game As Ned Kelly เก็บถาวร 2021-04-12 ที่ เวย์แบ็กแมชชีน Game As Ned Kelly - The World's First Board Game based on the history of the Kelly Gang!
Ned Kelly at FindaGrave
บ้านของเน็ด เคลลีในวัยเด็ก ที่เมืองเบเวอริดจ์ รัฐวิกตอเรีย
สภาพพื้นที่ที่เคยเป็นบ้านของเน็ด เคลลี ที่เมืองเกรตา รัฐวิกตอเรีย
ชุดเกราะของเน็ด เคลลี ซึ่งได้ใช้ในการต่อสู้ครั้งสุดท้ายที่เกลนโรวัน ปัจจุบันเก็บรักษาไว้ที่หอสมุดแห่งรัฐวิกตอเรีย
การพิจารณาคดีเน็ด เคลลี
เน็ด เคลลี ในคอกพิจารณาคดี
รูปหล่อศีรษะหลังเสียชีวิต (Death mask) ของเน็ด เคลลี ที่เรือนจำเก่าเมืองเมลเบิร์น
เบบีลูนีย์ทูนส์

| เบบีลูนีย์ทูนส์ |
| --- | --- |
ประเภท: แอนิเมชัน ตลก แฟนตาซี
เค้าโครงจาก: ลูนีย์ตูนส์
กำกับโดย: Jeffrey Gatrall Michael Hack Scott Heming
เสียงของ: Sam Vincent Britt McKillip Ian James Corlett Terry Klassen Janyse Jaud Chiara Zanni June Foray Brian Drummond
ผู้ประพันธ์ดนตรีแก่นเรื่อง: Lisa Silver Patty Way
ดนตรีแก่นเรื่องเปิด: "The Baby Looney Tunes Way", เพอร์ฟอร์มโดย ลิซ่า ซิลเวอร์ และ แพตตี้ เวย์
ดนตรีแก่นเรื่องปิด: "The Baby Looney Tunes Way" (ไร้เนื้อร้อง)
ประเทศแหล่งกำเนิด: สหรัฐ แคนาดา
ภาษาต้นฉบับ: อังกฤษ
จำนวนฤดูกาล: 4
จำนวนตอน: 53 (รายชื่อตอน)
การผลิต
ผู้อำนวยการผลิต: แซนเดอร์ สควาทร์ สำหรับการ์ตูนเน็ตเวิร์ค (ฤดูกาลที่ 2 เท่านั้น): อลิซ แคนน์
ผู้อำนวยการสร้าง: ทอม มินตัน Gloria Yuh Jenkins (Season 1) Ron Myrick (Season 2)
ผู้ลำดับภาพ: Mark McNally (Season 1) Julie Anne Lau (Season 2)
ความยาวตอน: 30 นาที
บริษัทผู้ผลิต: วอร์เนอร์บราเธอส์เทเลวิชันแอนิเมชัน (2001-2003) (ฤดูกาลที่ 1) วอร์เนอร์บราเธอส์แอนิเมชัน (2004-2006) (ฤดูกาลที่ 2)
ออกอากาศ
เครือข่าย: คิดส์ดับเบิลยูบี (ฤดูกาลที่ 1)   การ์ตูนเน็ตเวิร์ค (ฤดูกาลที่ 2)
ออกอากาศ: 3 มิถุนายน ค.ศ. 2001 (2001-06-03) – 16 ตุลาคม ค.ศ. 2006 (2006-10-16)
เบบีลูนีย์ตูนส์ (อังกฤษ: Baby Looney Tunes) เป็นการ์ตูนแอนิเมชันของสหรัฐ/แคนาดา การ์ตูนที่มีตัวละครจากลูนีย์ตูนส์เป็นเวอร์ชันเด็กอ่อน-เด็นก่อนเรียน  ผลิตโดยวอร์เนอร์บราเธอส์แอนิเมชัน
ตัวละคร > หลัก

เบบีบักส์ - เขาเป็นกระต่ายน้อยสีเทาขาว หูตั้งสูง เขามักจะจะแสดงให้เห็นที่แก่ที่สุดของเด็กๆ ซึ่งทำให้เขาอย่างเป็นทางการของผู้นำ อย่างไรก็ตามความเป็นผู้นำของเขามักจะทำให้เกิดความตึงเครียดโดยเฉพาะอย่างยิ่งกับโลล่าและแดฟฟี่ บางครั้งบักส์ก็ถูกโลล่าเรียกและรู้สึกรำคาญกับการเรียกชื่อของแดฟฟี่
เบบีทวิตตี้ - เป็นนกสีเหลืองขมิ้นและเป็นน้องเล็กที่ตัวเล็กที่สุดของแก๊งค์ ถูกมองว่าเป็นผู้ระดมความคิดเพราะเขาคิดไอเดียขึ้นมาเมื่อคนอื่นๆ มีความสดใหม่จากพวกเขา เขาอ่อนไหวมากเกี่ยวกับกรอบเล็กๆ ของเขา (ซึ่งเขาต้องเอาชนะในตอนส่วนใหญ่ที่มีศูนย์กลางอยู่รอบตัวเขา) และอยากรู้ว่าเขาเจออะไร
เบบีดาฟฟี่ - เขาเป็นเป็ดผู้นำอันดับสองรองจากบักส์ บ่อยครั้งเขามักต้องการผลประโยชน์ส่วนตน เมื่อเขาไม่ได้รับสิ่งที่ต้องการเขาเชื่อว่าเขาถูกปฏิบัติอย่างไม่เป็นธรรมโดยไม่สังเกตเห็นความไม่สะดวกที่เกิดขึ้นกับผู้อื่น แต่ครึ่งหนึ่งเขามีเจตนาที่ดี เขาเป็นที่รู้กันว่ากลัวหุ่นยนต์ แดฟฟี่อิจฉาบักส์ ดูเหมือนว่าเขาจะพูดว่า "Wahoo" คล้ายกับเรื่องสั้นก่อนๆ ของเขามาก บ่อยครั้งที่เขาสร้างความสนุกสนานให้กับบักส์ ด้วยการสร้างชื่อเสียงและสิ่งอื่น ๆ
เบบีโลล่า - เธอเป็นเด็กสาวกระต่าย ผูกโบว์สีม่วงไว้บนหัว บางครั้งเธอก็รับผิดชอบ ความเป็นอิสระของเธอมีมากกว่าคนอื่นๆ และเธอมีแนวโน้มที่เป็นเด็กมากกว่าผู้หญิงคนอื่นๆ
เบบีแทส - เขาเป็นเด็กหมา ทาซทำตัวดีเขามักจะทำผิดต่าง ๆ เป็นอาหารและบางครั้งก็ทำลายสิ่งของด้วยการหมุนของเขา เขามีความรู้สึกสนุกสนานที่เหนือกว่าคนอื่นๆ นอกจากนี้เขายังร้องไห้ขื้นเมื่อมีสิ่งผิดปกติเกิดขึ้นหรือเมื่อแดฟฟี่ขโมยไปจากเขา
เบบีซิลเวสเตอร์ - เป็นแมวทารกทักซีโดที่น่ารัก ตัวสีดำขาว ในบางครั้งเขาเป็นคนขี้อายและวิตกกังวลและเขาก็เป็นเป้าหมายที่ง่ายสำหรับดาฟฟี่ ในการหลอกลวงและแลกเปลี่ยนด้วย ดาฟฟี่ไม่ค่อยเห็นเขาใช้กรงเล็บ เขาชอบที่จะได้รับความสนใจจากคุณยายมากกว่าคนอื่นๆ ซิลเวสเตอร์กลัวฟ้าผ่าและเขาเกลียดผักดอง และยิ่งไปกว่านั้นเขาเองก็กลัวน้ำจนเขาเกลียดมากเป็นพิเศษ (แต่หากเป็นการเล่นน้ำในสระน้ำหรือมีการอาบน้ำ เขาก็พร้อมที่จะเล่นน้ำกับเด็กตัวอื่นๆ อยู่เสมอ)
เบบีเมลิซ่า - เธอเป็นเป็ดสาวทารก ตัวสีเหลือง ผูกโบว์สีเขียว เธอมักจะติดกับพิทูเนีย ทั้งสองถูกเพิ่มเข้ามาในตอนหลักในช่วงกลางฤดูกาลแรก เธอเป็นคนที่ใช้งานได้จริงและมีความคิดสร้างสรรค์สูงพร้อมกับบุคลิกที่เป็นมิตร แต่ในบางครั้งเธอก็สามารถควบคุมตัวเองได้และทำให้คนอื่นหงุดหงิดได้
เบบีพิกทูเนียร์ - เธอเป็นหมูสาวทารก เธอมักจะติดกับเมลิซ่า ทั้งสองถูกเพิ่มเข้ามาในตอนหลักในช่วงกลางฤดูกาลแรก เธอฉลาดกว่าเด็กทารกคนอื่นๆ ด้วยความอยากรู้อยากเห็นที่ไม่รู้จักพอ ในตอน Let Harder They Fall เธอไม่ต้องสวมผ้าอ้อมอีกต่อไปเหมือนเด็กทารกอื่นๆ แต่เมื่อถึงเวลาที่สวมกางเกงชั้นในสีเหลืองสำหรับฝึกอบรม ที่มีโบว์สีขาวตรงกลาง ในตอน Petunia the Piggy Bank เธอรู้จักการประหยัดเงิน
คุณยายแกรนนี่ - เธอเป็นหญิงชราที่เลี้ยงดูแลเด็กทารกอย่างมืออาชีพเพื่อให้พวกเขามีความสุข ในฐานะที่เป็นผู้ใหญ่เพียงคนเดียวในชีวิตของพวกเขา เด็กทารกรู้สึกทึ่งและได้รับแรงบันดาลใจจากความฉลาดสติปัญญาและความสามารถในการเอาชนะปัญหาเมื่อเกิดขึ้นได้อย่างง่ายดาย คุณยายเป็นคนที่เข้มงวดปฏิบัติและล้าสมัย
ฟรอยด์ มินตัน - เป็นหลานชายของคุณยาย บางครั้งเขาก็รู้สึกหนักใจกับความรับผิดชอบที่มีต่อเด็กทารก แต่เขาก็มุ่งมั่นที่จะไม่ทำให้คุณยายผิดหวัง เขามักจะจับตาดูเด็กทารกคนใดคนหนึ่งในแต่ละตอนในฤดูกาลที่ 2
ดูเพิ่ม

เดอะโอลด์เกรย์แฮร์
ลิตเติ้ลโกบิ๊ป
ลูนีย์ตูนส์
แหล่งข้อมูลอื่น

เว็บไซต์ทางการ
เบบีลูนีย์ทูนส์ ที่อินเทอร์เน็ตมูวีเดตาเบส
–เบบีลูนีย์ทูนส์ ที่ทีวีดอตคอม
Baby Looney Tunes at Cartoonito
DVD review of Baby Looney Tunes Volume Three: Puddle Olympics and production notes
เบรกบีตฮาร์ดคอร์

| เบรกบีตฮาร์ดคอร์ |
| --- | --- |
แหล่งกำเนิดทางรูปแบบ: เทคโน   อิตาโล เฮาส์   เอซิดเฮาส์   เบรกบีตเทคนิค   นิวบีต
แหล่งกำเนิดทางวัฒนธรรม: ปลาย คริสต์ทศวรรษที่ 1980s; ใน สหราชอาณาจักร
เครื่องบรรเลงสามัญ: เครื่องสังเคราะห์เสียง - ดรัมแมชีน - Sequencer - คีย์บอร์ด - แซมเพลอร์
รูปแบบอนุพันธุ์: โอลด์สคูลจังเกิล   แฮบปี่ ฮาร์ดคอร์
เบรกบีตฮาร์ดคอร์ (อังกฤษ: Breakbeat hardcore)  เป็นแนวเพลงแดนซ์ ได้รับอิทธิพลจากแนวเพลง (เบรกบีตเทคนิค) แอซิดเฮาส์ และ นิวบีต ที่เกิดขึ้นปลายทศวรรษ 1980 เริ่มแพร่กระจาย ใน สหราชอาณาจักร ในต้นทศวรรษ 1990s เพลงแนวเบรกบีตฮาร์ดคอร์มักเล่นในไนต์คลับในสหราชอาณาจักร และเบรกบีตฮาร์ดคอร์ยังถูกจัดเป็นส่วนหนึ่งในดนตรีเรฟ
ศิลปินแนว เบรกบีตฮาร์ดคอร์ ได้แก่

Altern 8
Bassheads
Blame
Channel X
Foul Play
Harmony & Extreme
The Prodigy
SL2
Sonz of a Loop Da Loop Era
แหล่งข้อมูลอื่น

http://www.stressfactor.co.uk/new2007/home.html
http://www.backtotheoldskool.co.uk/
เบรนดอน สมิธ

เบรนดอน สมิธ (อังกฤษ: Brendon Smith; เกิด 4 กรกฎาคม พ.ศ. 2543) เป็นนักว่ายน้ำชาวออสเตรเลีย เขาได้เข้าแข่งขันในกีฬามหาวิทยาลัยโลกฤดูร้อนและ2021 Australian Swimming Trials และเป็นส่วนหนึ่งของทีมว่ายน้ำของออสเตรเลียในโอลิมปิกฤดูร้อน 2020
ชีวิตส่วนตัว

สมิธเป็นนักศึกษาที่มหาวิทยาลัยลาทรอป โดยกำลังศึกษาระดับปริญญาตรีสาขาธุรกิจการบัญชีและการเงิน
เบบีเฟส

| เบบีเฟส |
| --- | --- |
เอดมอนส์ในปี ค.ศ. 2013
ข้อมูลพื้นฐาน
ชื่อเกิด: เคนเนธ ไบรอัน เอดมอนส์
เกิด:  (1959-04-10) เมษายน 10, 1959 (65 ปี)
ที่เกิด: อินเดียแนโพลิส รัฐอินดีแอนา สหรัฐอเมริกา
แนวเพลง: ป็อป,อาร์แอนด์บี
อาชีพ: นักร้อง นักแต่งเพลง โปรดิวเซอร์เพลง
ค่ายเพลง: Island Records

เว็บไซต์: http://www.babyfacemusic.com/ babyfacemusic.com
เบบีเฟส หรือ เคนเนธ เบบีเฟส เอดมอนส์ (อังกฤษ: Kenneth Brian "Babyface" Edmonds) เกิดเมื่อวันที่ 10 เมษายน ค.ศ. 1959 เป็นนักร้อง นักแต่งเพลง โปรดิวเซอร์เพลงชาวอเมริกัน ประสบความสำเร็จในช่วงยุค 90
ประวัติ

เบบีเฟส ร่วมเปิดค่ายเพลงกับ Reid ในนาม LaFace Records มีศิลปินที่ได้รับความนิยมอย่าง โทนี แบรกซ์ตัน และ ทีแอลซี โดยโทนี แบรกซ์ตันได้รับรางวัลแกรมมี่สาขาศิลปินหน้าใหม่ยอดเยี่ยมในปี 1994
เขาได้เขียนเพลงและโปรดิวซ์เพลงที่ประสบความสำเร็จอย่างมากให้บอยซ์ ทู เม็นอย่างเพลง "End of the Road" และ "I'll Make Love To You" ที่ขึ้นอันดับ 1 บนบิลบอร์ดนาน 13 สัปดาห์และ 14 สัปดาห์ตามลำดับ และยังได้แต่งเพลงให้มาดอนน่าร้องในเพลง "Take a Bow" ขึ้นอันดับ 1 นาน 7 สัปดาห์ และได้ร่วมแต่งเพลงกับอีริค แคลปตัน เพลงรางวัลแกรมมี่เพลง "Change the World"
เขายังได้เขียนเพลงและโปรดิวซ์เพลงให้ศิลปินชื่อดังอย่าง โทนี แบรกซ์ตัน, ไมเคิล แจ็กสัน, เจเน็ท แจ็คสัน‎, วิทนีย์ ฮูสตัน, ซิสโค, ดรู ฮิลล์, เซลีน ดิออน, แมรี เจ ไบลจ์, มารายห์ แครี, วาเนสซ่า วิลเลี่ยมส์, เอ็น โวค, อีริค แคลปตัน, มาดอนน่า, อารีธา แฟรงคลิน, เคน ฮิราอิ และยังได้รับรางวัลแกรมมี่ต่อเนื่องในช่วงปี 1995-1997
ผลงานเพลง > สตูดิโออัลบั้ม

1986: Lovers
1989: Tender Lover
1991: A Closer Look
1993: For the Cool in You
1996: The Day
1997: Babyface MTV Unplugged NYC (live)
1998: Christmas with Babyface
2001: Face2Face
2004: A Love Story
2005: Grown & Sexy
2015: Return of the Tender Lover
อัลบั้มร่วม

2014: Love, Marriage & Divorce (ร่วมกับ Toni Braxton)
แหล่งข้อมูลอื่น

babyfacemusic.com
เบร็ต ไมเคิลส์

| เบร็ต ไมเคิลส์ |
| --- | --- |
เบร็ต ไมเคิลส์แสดงสดกับวงพอยสันในปี ค.ศ. 2008
ข้อมูลพื้นฐาน
ชื่อเกิด: Bret Michael Sychak
เกิด:  (1963-03-15) มีนาคม 15, 1963 (61 ปี) บัตเลอร์ รัฐเพนซิลวาเนีย สหรัฐอเมริกา
แนวเพลง: แกลมเมทัล ฮาร์ดร็อก, คันทรีร็อก
เครื่องดนตรี: เสียงร้อง, กีตาร์, ฮาร์โมนิกา, เพอร์คัชชัน
ช่วงปี: 1983 – ปัจจุบัน
ค่ายเพลง: Capitol Records Cyanide Music Inc. VH1 Classic Records

เว็บไซต์: BretMichaels.com
เบร็ต ไมเคิลส์ (อังกฤษ: Bret Michaels) เกิดเมื่อวันที่ 15 มีนาคม ค.ศ. 1963 เป็นนักร้อง นักแสดง ผู้กำกับ นักเขียนบท โปรดิวเซอร์ คนดังทางรายการเรียลลิตี้โชว์ ชาวอเมริกัน เขาเริ่มมีชื่อเสียงครั้งแรกในฐานะนักร้องนำวงแกลมเมทัล พอยซัน นอกเหนือจากการเป็นนักร้องนำวงดังกล่าว เขายังมีอัลบั้มเดี่ยว ซึ่งก็มีติดอันดับเพลง เขาปรากฏตัวในรายการเรียลลิตี้ทางช่องวีเอชวัน ที่ชื่อ Rock of Love with Bret Michaels และฤดูกาลต่อไป และยังเป็นคณะกรรมการรายการแสดงความสามารถอย่าง Nashville Star เขาเป็นผู้ชนะรายการเรียลลิตั้ทางช่องเอ็นบีซี ที่ชื่อรายการ Celebrity Apprentice 3
เบนจามิน แฮร์ริสัน

| เบนจามิน แฮร์ริสัน |
| --- | --- |
Benjamin Harrison


ประธานาธิบดีสหรัฐ คนที่ 23
ดำรงตำแหน่ง 4 มีนาคม ค.ศ.1889 – 4 มีนาคม ค.ศ.1893
รองประธานาธิบดี: Levi P. Morton
ก่อนหน้า: โกรเวอร์ คลีฟแลนด์
ถัดไป: โกรเวอร์ คลีฟแลนด์
สมาชิกวุฒิสภาสหรัฐจากรัฐอินดีแอนา
ดำรงตำแหน่ง 4 มีนาคม ค.ศ.1881 – 4 มีนาคม ค.ศ.1887
ก่อนหน้า: Joseph E. McDonald
ถัดไป: David Turpie
 
ข้อมูลส่วนบุคคล
เกิด: 20 สิงหาคม ค.ศ. 1833(1833-08-20) นอร์ทเบนด์ รัฐโอไฮโอ
เสียชีวิต: มีนาคม 13, 1901(1901-03-13) (67 ปี) อินเดียแนโพลิส รัฐอินดีแอนา
เชื้อชาติ: American
ศาสนา: Presbyterian
พรรคการเมือง: Republican
คู่สมรส: Caroline Lavinia Scott Harrison (ภรรยาคนแรก) Mary Scott Lord Dimmick Harrison (ภรรนาคนที่ 2)
บุตร: Russell Benjamin Harrison Mary Scott Harrison McKee Elizabeth Harrison Walker
ศิษย์เก่า: Miami University (Ohio)
อาชีพ: Lawyer
ลายมือชื่อ: 
ยศที่ได้รับการแต่งตั้ง
สังกัด: Union Army
ยศ: Brigadier General
หน่วย: Army of the Cumberland
บังคับบัญชา: 70th Indiana Infantry 1st Brigade of the 1st Division of the XX Corps
ผ่านศึก: American Civil War

เบนจามิน แฮร์ริสัน (อังกฤษ: Benjamin Harrison) เกิดวันที่ 20 สิงหาคม ค.ศ. 1833 เป็นประธานาธิบดีสหรัฐคนที่ 23 โดยดำรงตำแหน่งตั้งแต่ ค.ศ. 1889 – ค.ศ. 1893 แฮร์ริสัน ถึงแก่อสัญกรรมในวันที่ 13 มีนาคม ค.ศ. 1901 โดยร่างของเขาถูกฝังที่อินเดียแนโพลิส
ประวัติ

แฮร์ริสัน เกิดวันที่ 20 สิงหาคม 1833 บิดาของเขาคือ จอห์น สกอตต์ แฮร์ริสัน มารดาของเขาคือ เอลิซาเบท แรมซีย์ เออร์วิง แฮร์ริสัน ปี 1853 แฮร์ริสัน แต่งงานกับคาโรลิน ลาวิเนียร์ สกอตต์  ปี 1896 เขาแต่งงานอีกครั้งกับหลานสาวภรรยา แมรี สกอตต์ ลอด ดิมมิก
การทำงาน

ในยุคของแฮร์ริสัน สหรัฐได้ให้ความสำคัญแก่นโยบายระหว่างประเทศ โดยเฉพาะอย่างยิ่งลาตินอเมริกา และแปซิฟิก  แฮร์ริสันเป็นประธานาธิบดีที่ทำงานหนัก ซื่อสัตย์และมีเกียรติ ถึงแม้ว่าจะไม่ได้รับความนิยมนัก เพราะว่าในพรรคริพับลิกัน เขาไม่มีเสียงสนับสนุนมากพอ เขาพยายามที่จะดำเนินทางสายกลางเกี่ยวกับนโยบายทางสังคม เศรษฐกิจ และการเมือง เพื่อให้อเมริกาเป็นประเทศอุตสาหกรรม
หนังสืออ่านเพิ่มเติม

Adleson, Bruce (2006). Benjamin Harrison. Twenty-First Century Books. ISBN 0-8225-1497-4.
Dewey, Davis R. National Problems: 1880-1897 เก็บถาวร 2008-12-28 ที่ เวย์แบ็กแมชชีน (1907)
Harrison, Benjamin. Speeches of Benjamin Harrison, Twenty-third President of the United States (1892), compiled by Charles Hedges.
Morgan, H. Wayne, From Hayes to McKinley: National Party Politics, 1877–1896 (1969)
Volwiler, Albert T., ed. The Correspondence between Benjamin Harrison and James G. Blaine, 1882–1893 (1940)
เบรกอิน

| เบรกอิน |
| --- | --- |

ผู้จัดจำหน่าย: แนกแซตซอฟต์
แต่งเพลง: ทาเกอากิ คูนิโมโตะ
เครื่องเล่น: เทอร์โบกราฟซ์-16
วางจำหน่าย: เทอร์โบกราฟซ์-16 ญี่ปุ่น: ค.ศ. 1989
แนว: จำลองกีฬา
รูปแบบ: ผู้เล่นเดี่ยว, หลายผู้เล่น
เบรกอิน (อังกฤษ: Break In) เป็นวิดีโอเกมจำลองกีฬาโดยบริษัทแนกแซตซอฟต์ใน ค.ศ. 1989 สำหรับพีซี เอนจิน และวางจำหน่ายในประเทศญี่ปุ่นเท่านั้น กระทั่งเกมจำลองพูล (พ็อกเก็ตบิลเลียด) ดังกล่าวได้รับการเผยแพร่อีกครั้งในระบบวีเวอร์ชวลคอนโซลของนินเท็นโดในทุกประเทศเมื่อ ค.ศ. 2008 ซึ่งต่อมา ได้เปิดตัวสำหรับวียูเวอร์ชวลคอนโซล
รูปแบบการเล่น

เกมนี้จำลองการเล่นพูล โดยมีหกโหมดให้เลือก และผู้เล่นสูงสุดหกคนสามารถเล่นด้วยกันในเวอร์ชวลคอนโซลที่วางจำหน่าย
การตอบรับ

เว็บไซต์ไอจีเอ็นให้คะแนนเกมที่ 5.5 เต็ม 10 โดยกล่าวถึงข้อความภาษาอังกฤษที่ไม่สมบูรณ์ รวมทั้งกราฟิกตลอดจนรูปแบบการเล่นที่เรียบง่ายมาก เกมดังกล่าวได้รับ 3 ดาวจาก 5 ดาวจากความคิดเห็นสำหรับเวอร์ชวลคอนโซล ซึ่งกล่าวว่าเกมดังกล่าวมีเกมพูลให้เลือกหลากหลาย และผู้ซึ่งคิดว่าเกมได้รวมทุกอย่างที่แฟนพูลจะต้องพึงพอใจเป็นการชั่วคราว
เบร็ตต์ เอเมอร์ตัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Brett Michael Emerton
วันเกิด:   (1979-02-22) 22 กุมภาพันธ์ ค.ศ. 1979 (45 ปี)
สถานที่เกิด:  Bankstown, Australia
ส่วนสูง:  6 ft 1 in (1.85 m)
ตำแหน่ง:  Midfielder
ข้อมูลสโมสร
สโมสรปัจจุบัน:  Blackburn Rovers
หมายเลข:  7
สโมสรเยาวชน
:  Marconi Stallions
1996:  NSWIS
1996–1997:  AIS
สโมสรอาชีพ*
| ปี |  สโมสร |  ลงเล่น† |  (ประตู)† |
| 1996–2000 |  Sydney Olympic |  94 |  (16) |
| 2000–2003 |  Feyenoord |  92 |  (11) |
| 2003– |  Blackburn Rovers |  222 |  (10) |
ทีมชาติ‡
| 1994–1995 |  Australia U-17 |  11 |  (1) |
| 1996–1999 |  Australia U-20 |  19 |  (2) |
| 1996–2000 |  Australia U-23 |  27 |  (8) |
| 1998– |  Australia |  77 |  (17) |
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 18:36, 30 October 2010 (UTC).  † ลงเล่น (ประตู).  ‡ นัดที่ลงเล่นและประตูที่ยิงให้ทีมชาติ ข้อมูลล่าสุดวันที่ 16:58, 30 October 2010 (UTC)
เบร็ตต์ ไมเคิล เอเมอร์ตัน (อังกฤษ: Brett Michael Emerton) เกิดวันที่ 22 กุมภาพันธ์ ค.ศ. 1979 นักฟุตบอลชาวออสเตรเลีย ปัจจุบันเล่นในตำแหน่งกอลกลาง ให้กับสโมสรฟุตบอลแบล็กเบิร์นโรเวิร์ส ในพรีเมียร์ลีก อังกฤษ และฟุตบอลทีมชาติออสเตรเลีย
เน็ตแฮ็ก

ภาพในชั้นออราเคิล
เน็ตแฮ็ก (อังกฤษ: NetHack) เป็นเกมแนว roguelike ที่พัฒนามาจากเกม Hack โดยที่มาของชื่อ NetHack มาจากการร่วมกันพัฒนาของเหล่าโปรแกรมเมอร์ในอินเทอร์เน็ต ไม่ใช่เป็นเกมแนว multiplayer
NetHack เป็นเกมที่เก่าแก่มากที่สุดเกมหนึ่งในวงการเกมคอมพิวเตอร์ และได้ทำการพัฒนามาเรื่อย ๆ จนปัจจุบันถึงเวอร์ชัน 3.6.6 ออกเมื่อวันที่ 8 มีนาคม ค.ศ. 2020 ซึ่งเป็นอาสาสมัครที่มีเวลาว่างและสมัครใจมาร่วมด้วยช่วยกันพัฒนา ชื่อว่า DevTeam
จุดมุ่งหมายภายในเกมของ NetHack คือ ให้ผู้เล่นสร้างตัวละครขึ้นมา 1 ตัว สำรวจดันเจี้ยน (Dungeon) มากกว่า 50 ชั้น เพื่อลงไปเอา Amulet of Yendor เพื่อนำไปถวายพระเจ้าที่ตัวละครของเรานับถือ ถ้าทำสำเร็จ จะได้รับการโปรโมตเป็น demi-god ถือว่าเป็นการจบเกม ซึ่งในดันเจี้ยนแต่ละชั้น จะมีการสุ่ม ไอเทม ,มอนสเตอร์,ห้อง,ออปเจ็กต์ ต่างๆ(การเล่นแต่ละครั้ง จะได้รับการสุ่มที่แตกต่างกันทุกครั้ง)
ผู้ที่เล่น NetHack มานานแล้ว จะนิยมเล่นในโหมดข้อความ(ASCII)อย่างเดียว แต่ก็สามารถที่จะเลือกเล่นในโหมด graphic tiles ได้เหมือนกัน (โดยผู้เล่นสามารถแก้ไข tiles เองได้ด้วย)